હવે હું બીમાર પડું છું કારણ હું આ શરીરમાં છું અથવા આ શરીર છું અને તેના અલગ નિયમો છે. શરીર બીમાર પડે છે તેના અનેક કારણો હોય છે. શરીર ઈજા પણ પામતું હોય છે અને ઘરડું પણ થતું હોય છે. હમણાં નેપાળમાં ધરતીકંપ આવ્યો ત્રણચાર હજાર માણસો મરી ગયા હશે. એમાં નાના બાળકો પણ છે જ. બધા સામટાં કરમ કરવા ગયા હશે? વચમાં હિમાચલ પ્રદેશમાં ૨૬ છોકરાં સામટાં ડૂબી ગયા તો આ ૨૬ છોકરા સામટાં કોઈનું મર્ડર કરવા ગયા હશે? એમની ભૂલ કે એમના શિક્ષકોની ભૂલ કે અજાણી નદીમાં આમ તરવા નાં પડાય તેવું કોઈએ શીખવ્યું નહિ. પ્રકૃતિ નાં ક્રૂર છે નાં દયાળુ. એના નિયમ તોડો તો તે કોઈની ય દયા રાખે નહિ. પરમાત્માને પરમ કૃપાળુ કહેનારાઓને મોઢે આ જબરદસ્ત તમાચો છે કે ૨૬ નાના ભૂલકા એકસાથે તણાઈ ગયા. એટલે હું કહું છું જો તમે પરમાત્માને માનો તો એને ખરા અર્થમાં માનો કે તે નાં ક્રૂર છે નાં દયાળુ.